Hvorfor skal flyktninger lære seg norsk?

Nina Langfeldt mener at vi bør vurdere engelsk som fellesspråk på skole og i arbeid.

Publisert Publisert 5. januar 2016

HVORFOR: Hvorfor skal flyktninger tvinges til å lære seg godt norsk, spør Nina Langfeldt. ARKIVFOTO: Jan M. Lillebø

Debattinnlegg

Nina Langfeldt Samfunnsdebattant

Denne artikkelen er over fire år gammel

Hva med å tenke litt nytt rundt integrering av flyktninger, og få bort fremmedfrykten? Kronprinsparet har signalisert at vi lever i en global verden og at det bare er en ulempe med norsk som førstespråk på skolen.

Nina Langfeldt Foto: Privat

Hvorfor skal flyktninger tvinges til å lære seg godt norsk? Hadde det ikke vært mye mer fornuftig og ressursvennlig om vi innfører engelsk som felles skole— og arbeidsspråk i Norge? At vi reduserer betydningen av norsk språk som kulturell integrasjonsfaktor nummer én?Norsk språk snakkes av barn av noen få millioner mennesker i hele verden. Det er krøkkete å lære seg, og ubrukelig utenfor landets grenser.

Er engelsk det viktigste språket?:

Les også Fremtidsrettet skolevalg

Hvorfor skal vi påtvinge flyktninger å lære seg godt norsk? Vi nordmenn burde heller lære oss bedre engelsk, og staten bør gi våre barn de samme mulighetene som kronprinsbarna har til å ha engelsk som førstespråk på skolen. På den måten vil barna våre få bedre forutsetninger for å konkurrere på arbeidsmarkedet i en globalisert verden.

Kommentator Eirin Eikefjord:

Les også - Kongefamilien er ikke som folk flest. De har bare lurt oss.

Vi må la regjeringen se at det går an å tenke annerledes. Innfør engelsk som offisielt språk i Norge, og la både flyktninger og nordmenn få anledning til å bli gode nok i engelsk til at vi ikke savner å uttrykke oss på norsk i i skole— og arbeidsliv.

La norsk i Norge bli et privatspråk på lik linje med alle andre morsmål, dette vil virkelig kunne bidra til å fremme integrering av flyktninger i Norge raskt – og integrering av nordmenn i Norge samtidig.

Publisert Publisert: 5. januar 2016 11:25 Oppdatert: 5. januar 2016 14:36